DA Den Europæiske Unions Tidende C 189/18

Kortfattede oplysninger fra medlemsstaterne om statsstøtte, der ydes i overensstemmelse med Kommissionens forordning (EF) nr. 1857/2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2009/C 189/08

Støtte nr.: XA 156/09

Medlemsstat: Spanien

Region: Den selvstændige region Valencia

Støtteordningens benævnelse eller navnet på den virksomhed, der modtager en individuel støtte: Ayudas compensatorias por los costes de prevención y erradicación de Salmonelosis en avicultura

Retsgrundlag: Borrador de Orden de la Conselleria de Agricultura, Pesca y Alimentación, por la que se establecen Ayudas compensatorias por los costes de prevención y erradicación de Salmonelosis en avicultura

Forventede årlige udgifter til ordningen eller det samlede individuelle støttebeløb, der ydes til virksomheden: EUR 800 000

Maksimal støtteintensitet: 80 % af de støtteberettigede udgifter

Gennemførelsesdato: Fra offentliggørelsen af registreringsnummeret for ansøgningen om fritagelse på webstedet for Kommissionens Generaldirektorat for Landbrug og Udvikling af Landdistrikter.

Ordningens eller den individuelle støttes varighed: Indtil den 31. december 2013

Målet med støtten: Artikel 10 i forordning (EF) nr. 1857/2006 (støtte i forbindelse med dyre- og plantesygdomme og skadedyrsangreb)

Berørt(e) sektor(er): SMV’er, der står opført i den selvstændige region Valencias fortegnelse over fjerkræavlsbedrifter.

Den støttetildelende myndigheds navn og adresse:

Conselleria de Agricultura Pesca y Alimentación C/ Amadeo de Saboya, 2 46010 Valencia ESPAÑA

Websted: http://www.agricultura.gva.es/especiales/ayudas_agrarias/pdf/salmonelosis2009.pdf

Andre oplysninger: —

Støtte nr.: XA 157/09

Medlemsstat: Spanien

Region: Den selvstændige region Valencia

Støtteordningens benævnelse eller navnet på den virksomhed, der modtager en individuel støtte: Universidad Politécnica de Valencia

Retsgrundlag: Resolución de la Consellera de Agricultura Pesca y Alimentación, que concede la subvención basada en una línea nominativa descrita en la ley 17/2008 de presupuestos de la Generalitat

Forventede årlige udgifter til ordningen eller det samlede individuelle støttebeløb, der ydes til virksomheden: 24 000 EUR i løbet af 2009

Maksimal støtteintensitet: 100 % af de støtteberettigede udgifter

Gennemførelsesdato: Fra offentliggørelsen af registreringsnummeret for ansøgningen om fritagelse på webstedet for Kommissionens Generaldirektorat for Landbrug og Udvikling af Landdistrikter.

Støttens eller det individuelle støtteprojekts varighed: I løbet af 2009 og indtil den 31. december 2013

Målet med støtten: At udvikle husdyravl gennem uddannelse af og rådgivningstjenester og teknisk bistand til husdyravlerne (artikel 15 i forordning (EF) nr. 1857/2006).

Støtten vil dække de støtteberettigede udgifter til uddannelse af husdyravlere (udgifter til tilrettelæggelse af uddannelsesprogrammet, deltagernes rejse- og opholdsudgifter), konsulenttjenester ydet af tredjemand (ikke dem, der normalt benyttes af bedriften), afholdelse af videndelingsfora og publikationer som f.eks. kataloger eller websteder.

Berørt(e) sektor(er): Husdyrsektoren

Den støttetildelende myndigheds navn og adresse:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Websted: http://www.agricultura.gva.es/especiales/ayudas_agrarias/pdf/upv09.pdf

Støtte nr.: XA 158/09

Medlemsstat: Spanien

Region: —

Støtteordningens benævnelse eller navnet på den virksomhed, der modtager en individuel støtte: Subvenciones destinadas a las Agrupaciones de Defensa Sanitaria Ganaderas (ADSG en lo sucesivo).

Retsgrundlag: Proyecto de Real Decreto /2009, por el que se establecen las bases reguladoras de las subvenciones destinadas a las agrupaciones de defensa sanitaria ganaderas (pendiente de publicación en el Boletín Oficial del Estado).

Dette udkast til kongeligt dekret fastsætter, hvilke krav og sundhedsprogrammer der skal anvendes, fastsætter kriterierne for fordeling mellem de forskellige selvstyrende regioner og tilpasser reglerne til den nye Reglamento de la Ley de Subvenciones (som godkendt ved kongeligt dekret nr. 887/2006 af 21. juli 2006), som medførte mindre tilpasninger.

Forventede årlige udgifter til ordningen eller det samlede individuelle støttebeløb, der ydes til virksomheden: De planlagte udgifter fra statskassen til alle støttemodtagerne beløber sig til 8 mio. EUR i 2009, som gradvis øges til 16,5 mio. EUR i 2013; samlet maksimumsbeløb på i alt 57,15 mio. EUR.

Maksimal støtteintensitet: I henhold til artikel 10, stk. 1, i forordning (EF) nr. 1857/2006 må støtteintensiteten ikke overstige 100 % af den støtteberettigede aktivitet.

Gennemførelsesdato: Ydelsen af den ved det kongelige dekret regulerede støtte træder i kraft fra offentliggørelsen af registreringsnummeret for fritagelsesanmodningen på webstedet for Europa-Kommissionens Generaldirektorat for Landbrug og Udvikling af Landdistrikter. Støtten må ikke ydes inden ovennævnte offentliggørelsesdato.

Ordningens eller den individuelle støttes varighed: Indtil den 31. december 2013. Der vil hvert år blive offentliggjort en indkaldelse af forslag.

Målet med støtten: Gennemsigtig støtte til husdyrsundhedsbeskyttelsesgrupper (ADSG), som ydes til integrerede husdyrbrug, som skal være små og mellemstore virksomheder, til fælles sundhedsforanstaltninger og programgennemførelse i forbindelse med sygdomme, der figurerer på den af Verdensorganisationen for Dyresundhed (OIE) udarbejdede dyresygdomsliste og i bilaget til Rådet beslutning 90/424/EØF af 26. juni 1990 om visse udgifter på veterinærområdet. Støtten dækker:

Støtten vil blive ydet til aktiviteter, der udføres efter indgivelsen af støtteansøgningen.

Støtten, som ydes i naturalier til producenterne, falder ind under artikel 10, stk. 1, i forordning (EF) nr. 1857/2006.

Berørt(e) sektor(er): Husdyrsundhedsbeskyttelsesgrupper, der udgøres af små og mellemstore virksomheder, der beskæftiger sig med primær produktion af landbrugsprodukter.

Den støttetildelende myndigheds navn og adresse:

Ministerio de Medio Ambiente, y Medio Rural y Marino. C/ Alfonso XII, 62 28014 Madrid ESPAÑA

Websted: Ordningens kriterier og betingelser findes i deres fulde ordlyd på følgende websted:

http://www.mapa.es/ministerio/pags/normas/proyecto_RD_ayudas.pdf

Tilsvarende vil udkastet til støtteprogram, når det er blevet godkendt, blive offentliggjort i sin fulde ordlyd på webstedet for den spanske officielle tidende:

http://www.boe.es/g/es/iberlex/

Andre oplysninger: Støtten vil være forenelig med enhver anden støtte, der ydes af andre offentlige myndigheder, offentlige organer, der er tilknyttet eller underlagt dem, uanset om de er nationale eller internationale, og andre private fysiske eller juridiske personer. Støtten må dog ikke i sig selv eller sammenlagt med en eller flere støttebeløb eller tilskud fra enhver anden myndighed, offentligt organ eller fysisk eller juridisk person overskride de beløbsgrænser, der er fastsat i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001.

Nærmere oplysninger om reglerne og kriterierne for støtteberettigelse under ordningen findes på ovennævnte websteder.

Støtte nr.: XA 160/09

Medlemsstat: Spanien

Region: Den selvstændige region Valencia

Støtteordningens benævnelse eller navnet på den virksomhed, der modtager en individuel støtte: Asociación de Criadores de cordero del Maestrat

Retsgrundlag: Resolución de la Conselleria de Agricultura, Pesca y Alimentación, que concede la subvención basada en una línea nominativa descrita en la ley 17/2008 de presupuestos de la Generalitat.

Forventede årlige udgifter til ordningen eller det samlede individuelle støttebeløb, der ydes til virksomheden: 12 000 EUR i løbet af 2009.

Maksimal støtteintensitet: 100 % af de støtteberettigede udgifter.

Gennemførelsesdato: Fra offentliggørelsen af registreringsnummeret for ansøgningen om fritagelse på webstedet for Kommissionens Generaldirektorat for Landbrug og Udvikling af Landdistrikter.

Støtteordningens eller den individuelle støttes varighed: Fra den 1. januar 2009 til den 31. december 2013

Målet med støtten: Strategi- og overlevelsesplan for lammesektoren i Maestrat omfattende bl.a. indførelse af et kvalitetsmærke (artikel 14 i forordning (EF) nr. 1857/2006).

De støtteberettigede udgifter omfatter rekruttering af teknisk personale til at gennemføre strategi- og overlevelsesplanen og udgifterne til tjenesteydelser ydet af tredjemand for at gennemføre de eksperimenter, test og studier, som beslutningen omhandler, samt udgifterne til oplysning om planen, herunder til uddannelse af husdyravlere. De omfatter også de direkte udgifter til at yde rådgivning til husdyravlerne om gennemførelsen af overlevelsesplanen, men ikke investeringsudgifter.

Berørt(e) sektor(er): Lammesektoren i Maestrazgo; husdyravlere i Maestrat-området.

Den støttetildelende myndigheds navn og adresse:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Websted: http://www.agricultura.gva.es/especiales/ayudas_agrarias/pdf/accm09.pdf

Valencia, den 12. maj 2009 Generaldirektør for landbrugsproduktion Laura PEÑARROYA FABREGAT

Støtte nr.: XA 191/09

Medlemsstat: Det Forenede Kongerige

Region: Skotland

Støtteordningens benævnelse eller navnet på den virksomhed, der modtager en individuel støtte: Vaccinationskampagne mod bluetongue — 2. fase

Retsgrundlag: Section 4(3) of the Small Landholders Act 1911

Forventede årlige udgifter til ordningen eller det samlede individuelle støttebeløb, der ydes til virksomheden: 1 200 000 GBP

Maksimal støtteintensitet: 50 %

Gennemførelsesdato: Ordningen iværksættes den 1. juli 2009

Ordningens eller den individuelle støttes varighed: Ordningen starter den 1. juli og afsluttes den 31. december 2009.

Målet med støtten: Støtte til små og mellemstore virksomheder

Berørt(e) sektor(er): Ordningen gælder for små og mellemstore virksomheder, der beskæftiger sig med primærproduktion af landbrugsprodukter.

Navn og adresse på den myndighed, der yder støtten:

Scottish Government Pentland House 47 Robbs Loan Edinburgh EH14 1TY UNITED KINGDOM

Websted: http://www.scotland.gov.uk/Topics/Agriculture/animal-welfare/Diseases/SpecificDisease/bluetongue/BTVaccination/BTVaccinationStateAidInfo

Andre oplysninger: Målet med vaccinationskampagnen mod bluetongue af serotype 8 (BTV8) er at holde skotske husdyr sygdomsfri. Vaccination af kvæg og får er obligatorisk, og vaccination af alle andre modtagelige husdyr er frivillig (men tilrådes kraftigt). Støtten fra den skotske regering vil mindske udgifterne til vaccine for husdyrproducenter og personer, der holder husdyr, med 50 % af produktionsomkostningerne. Husdyrproducenter og personer, der holder husdyr, betaler differencen mellem produktionsomkostningerne og leveringsomkostningerne.

Ved begyndelsen af kampagnen i 2008 rådede den skotske regering over 12 mio. vaccinedoser til husdyrproducenter og personer, der holder husdyr, der kan kategoriseres som små og mellemstore virksomheder. Ud af disse 12 mio. er 5,5 mio. til en værdi af 1 200 000 GBP stadig uudnyttede og til rådighed. Under 2. fase vil ordningen fortsat hjælpe husdyrproducenter og personer, der holder husdyr, med at afholde udgifterne til bluetonguevaccination. Vaccinen stilles til rådighed efter »først til mølle«-princippet. Skulle vaccinen blive udsolgt, skal personer, der holder husdyr, betale den fulde markedspris for vaccinen.

Ordningen er i overensstemmelse med kapitel 1, artikel 10, i forordning (EF) nr. 1857/2006, idet den yder små og mellemstore virksomheder støtte på op til 50 % af produktionsomkostningerne til bluetonguevaccinen. Støtten er blevet udbetalt direkte til vaccinefabrikanterne. Husdyrproducenter kan derfor købe vaccinen til den støttede pris hos dyrlægen, og støtten ydes således i form af subsidierede tjenesteydelser og omfatter ingen direkte betalinger til producenter.

Landbrugerne kan selv vaccinere dyrene udtagen i særlige tilfælde, hvor der stilles krav om, at en dyrlæge giver vaccinationen, samt krav om sundhedscertifikat.

Det ventes, at al vaccinen vil blive benyttet i ordningens løbetid.